A hűtőházi üzemeltetés során felmerülő egyik legnagyobb kihívás a kondenzáció, vagyis a páralecsapódás. A hidegből normál hőmérsékletű térbe lépve a targonca teljes felületén kicsapódik a nedvesség, amely a hideg helyiségben visszatérve megfagyhat, ezzel károsítva a targonca alkatrészeit. Ennek elkerülése érdekében a hűtőházon kívül egy külön temperált, hűtött helyiség kialakítását javasoljuk, amivel minimalizálható a targoncákon és a terhen képződő pára mennyisége. A másik megoldás, hogy csak akkor menjen vissza a targonca a hűtőházba, amikor már teljesen megszáradt. Természetesen az is lehetséges, hogy a targonca a lehető leghosszabb ideig a hűtőházban marad. A hűtőházi alkalmazásra kifejlesztett lítiumion-akkumulátorok lehetővé teszik, hogy a targoncát huzamosabb ideig lehessen használni a hűtőházban, és a töltést is ott lehessen elvégezni.